11 Fa o ka ba itse botoka, ga go pelaelo gore o tla batla go etsa tumelo ya bone. Ka sekai, akanya o tlhatlhanya ka kabelo e ntšha e o e neilweng. Phuthego ya ga Jehofa e go kopile gore o oketse bodiredi jwa gago ka tsela nngwe. Gongwe o kopilwe go fudugela kwa go nang le tlhokego e kgolo ya bareri gone, kgotsa gongwe o kopilwe gore o leke mofuta mongwe wa go rera o o sa o tlwaelang kgotsa o bona o ka se o kgone. Fa o ntse o tlhatalhanya ka kabelo eno e bile o rapela ka yone, a go tlhatlhanya ka sekao sa ga Aberame go ka go thusa? Ene le Sarai ba ne ba iketleeleditse go tlogela manobonobo a Ure mme ba ne ba segofalediwa seo. Fa o latela sekao sa bone, ga go pelaelo gore o tla ba itse botoka go feta kafa o ntseng o ba itse ka gone.